|  |  |  |  |  |  |
| --- | --- | --- | --- | --- | --- |
| **Reikalavimo kodas** | **Reikalavimas** | **Reikalavimą reglamentuojantis teisės aktas** | | **Reikalavimo, įtvirtinto teisės akte, originalus tekstas** |  |
| **teisės akto pavadinimas** | **skyrius, straipsnis,**  **dalis, punktas** | **Pasiūlymai,**  **pastabos,**  **detalizuoti**  **rodikliai** |
| **GYVŪNŲ AUGINTNIŲ ŽENKLINIMAS, REGISTRAVIMAS** | | | | |  |
| **1.** | Ar gyvūnai augintiniai paženklinti ir registruoti pagal teisės aktų reikalavimus? | Lietuvos Respublikos gyvūnų gerovės ir apsaugos įstatymas (toliau - Gyvūnų gerovės ir apsaugos įstatymas) | 7 straipsnio 1 dalis | 1. Atskirų rūšių gyvūnai privalo būti registruojami ir ženklinami pagal gyvūnų registravimą ir ženklinimą reglamentuojančių teisės aktų reikalavimus. |  |
|  |  | Gyvūnų gerovės ir apsaugos įstatymas | 7 straipsnio 2 dalis | 2. Kiti gyvūnai augintiniai gali būti ženklinami mikroschemomis ir registruojami Gyvūnų augintinių registre. |  |
|  |  | Gyvūnų augintinių ženklinimo ir registravimo taisyklės, patvirtintos Lietuvos Respublikos žemės ūkio ministro 2015 m. gruodžio 29 d. įsakymu Nr. 3D-959 „Dėl Gyvūnų augintinių ženklinimo ir registravimo taisyklių patvirtinimo“ (toliau – Gyvūnų augintinių ženklinimo ir registravimo taisyklės) | 6 punktas | 6. Kiekvienas gyvūno augintinio savininkas, laikytojas (veisėjas, globėjas (pasibaigus Lietuvos Respublikos civilinio kodekso 4.61 straipsnio 3 dalyje nurodytam terminui ir nepaaiškėjus gyvūno savininkui), prekiautojas) (toliau – savininkas) atsako už perduodamų (dovanojamų, parduodamų, atiduodamų ar kitaip perleidžiamų) šunų, kačių, šeškų paženklinimą mikroschema. Perduodamo ar numatomo perduoti gyvūno augintinio savininkas turi kreiptis į veterinarijos paslaugų teikėją dėl perduodamų šunų, kačių ir šeškų, taip pat šių gyvūnų jauniklių ženklinimo mikroschema ne vėliau kaip  iki šuns, katės ar šeško perdavimo kitam savininkui. Kiti šunys, katės ir šeškai gali būti ženklinami taisyklių 10 punkte nurodyta mikroschema jų savininkų pageidavimu.  **Privaloma**: patikrinti, ar gyvūnas augintinis yra paženklintas, jei taip, nuskaityti poodinės mikroschemos, tatuiruotės numerį, įrašyti į „Pastabos“ |  |
|  |  | Gyvūnų augintinių ženklinimo ir registravimo taisyklės | 16 punktas | 16. Kiekvienas savininkas yra atsakingas užperduodamošuns, katės ar šeško įregistravimą į Gyvūnų augintinių registrą taisyklių 17 punkte nustatyta tvarka. Kitam gyvūno savininkui galima perduoti tik Gyvūnų augintinių registre įregistruotą šunį, katę ar šešką. Gyvūno globėjas, perduodantis šunį, katę ar šešką, pasibaigus Lietuvos Respublikos civilinio kodekso 4.61 straipsnio 3 dalyje nurodytam laikotarpiui, turi užtikrinti gyvūno augintinio paženklinimą taisyklių 6 punkte nustatyta tvarka ir jo įregistravimą Gyvūnų augintinių registre taisyklių 17 punkte nustatyta tvarka, o perdavimo metu turi užtikrinti ir taisyklių 32 punkto laikymąsi. Prekiautojai gyvūnais augintiniais atvežtus į Lietuvos Respubliką iš Europos Sąjungos ir trečiųjų valstybių šunis, kates ir šeškus turi įregistruoti Gyvūnų augintinių registre per taisyklių 37 punkte nustatytą terminą, tačiau ne vėliau kaip iki šuns, katės ar šeško perdavimo kitam savininkui. Prekiautojai gyvūnais augintiniais, Lietuvos Respublikoje įsigydami ar perleisdami šunį, katę ir šešką, turi užtikrinti ir taisyklių 32 punkto laikymąsi. |  |
|  |  | Gyvūnų augintinių ženklinimo ir registravimo taisyklės | 17 punktas | 17. Kitam savininkui perduodamišunys, katės ir šeškai, kurie paženklinti mikroschema, turi būti įregistruoti Gyvūnų augintinių registre ne vėliau kaip per 14 kalendorinių dienų nuo jų paženklinimo mikroschema irne vėliau kaipiki šuns, katės ar šeško perdavimo kitam savininkui ar laikytojui. Kiti šunys, katės ir šeškai gali būti registruojami Gyvūnų augintinių registre jų savininkų pageidavimu. |  |
| **SVEIKATOS REIKALAVIMAI** | | | | |  |
| **2.** | Ar gyvūnai augintiniai vakcinuojami nuo pasiutligės ne rečiau kaip vieną kartą kas 12 mėnesių, arba taip, kaip nurodyta vakcinos gamintojo informaciniame lapelyje ir, ar pateiktas dokumentas, kuriuo patvirtinamas jų vakcinavimas? | Gyvūnų gerovės ir apsaugos įstatymas | 20 straipsnio 4 dalis | 4. Gyvūnų savininkai ar laikytojai pagal teisės aktų reikalavimus privalo užtikrinti kačių, šunų, šeškų ir kitų pasiutligei imlių gyvūnų vakcinaciją nuo pasiutligės. |  |
|  |  | Pasiutligės kontrolės reikalavimai, patvirtinti Valstybinės maisto ir veterinarijos tarnybos direktoriaus 2007 m. gegužės 11 d. įsakymu  Nr. B1-463 „Dėl Pasiutligės kontrolės reikalavimų patvirtinimo” (toliau – Pasiutligės kontrolės reikalavimai) | 4.1 papunktis | 4. Gyvūnų laikytojai privalo:  4.1. užtikrinti šunų, kačių ir šeškų, o užkrėstoje gyvūnų laikymo vietoje – visų imlių pasiutligei gyvūnų vakcinaciją nuo pasiutligės; |  |
|  |  | Pasiutligės kontrolės reikalavimai | 4.5 papunktis | 4. Gyvūnų laikytojai privalo:  4.5. užtikrinti šunų, kačių ir šeškų ženklinimą teisės aktų nustatyta tvarka, kad būtų galima nustatyti jų vakcinacijos nuo pasiutligės duomenis; |  |
|  |  | Pasiutligės kontrolės reikalavimai | 24 punktas | 24. Šunys, katės ir šeškai, apie kuriuos nėra raštiškos informacijos apie jų vakcinaciją nuo pasiutligės ir kuriuos ketinama perduoti kitam gyvūnų laikytojui, turi būti vakcinuojami nuo pasiutligės. Gyvūno laikytojui išduodamame dokumente, turi būti pateikta informacija apie atliktą gyvūnui augintiniui vakcinaciją nuo pasiutligės.    **Privaloma**: įvertinti įrašus dokumentuose, patvirtinančiuose vakcinaciją nuo pasiutligės, pasižymėti paskutinės vakcinacijos datą; |  |
|  |  | *Gyvūnų gerovės ir apsaugos įstatymas* | *20 straipsnio 5 dalis* | *5. Gyvūno savininkas, laikytojas ar nukentėjęs asmuo nedelsdami turi pranešti Sveikatos apsaugos ministerijos įgaliotai institucijai ar Valstybinei maisto ir veterinarijos tarnybai, jeigu šuo, katė ar kitas pasiutligei imlus gyvūnas apkandžiojo, apdraskė ar kitaip sužeidė žmones.* |  |
| **3.** | Ar gyvūnams augintiniams suteikiama veterinarinė pagalba, jei to reikia? | Gyvūnų gerovės ir apsaugos įstatymas | 4 straipsnio 2 dalies 2, | 4. Žiauriu elgesiu su gyvūnais, jų kankinimu laikomi šie veiksmai:  2) veterinarinės pagalbos nesuteikimas, kai gyvūnams tokia pagalba būtina;  **Rekomenduojama įvertinti:**   1. Gyvūno augintinio pozą (ar sėdi, ar stovi, ar pastoviai guli); šuns eiseną (ar nešlubuoja, ar nesimato galūnių pažeidimų); 2. Ar gyvūnas augintinis nesikaso neįprastai ilgai; kokia gyvūno kailio būklė (ar nėra išplikęs, sulipęs, pasišiaušęs, išteptas), ar kailyje nėra ektoparazitų (jeigu yra galimybė, patikrinti);   Akių būklę (ar atmerktos pilnai, ar vizualiai nesimato išskyrų, pažeidimų);  Ausų būklę (ar nėra žaizdotos, nukasytos);  Ar nėra kraujo pėdsakų ant gyvūno augintinio, jo poilsio vietoje;   1. Ar nėra matomų navikų; 2. įvertinama, jei matoma:   nenormali ekskrementų konsistencija, pažymima, jei yra viduriavimo požymių, kraujo priemaišų, gleivių);   1. Jei šuo laikomas lauke pririštas, tikrinama antkaklio ir grandinės (virvės) ilgis, būklė.   Visi laikomi gyvūnai augintiniai laikytojo, ar kito atsakingo asmens, turi būti patikrinami bent kartą per dieną, ar jie nejaučia streso, ar nesimato ligų požymių, ar jie nejaučia skausmo, ar nepasikeitęs normalus šuns elgesys. Sergantys gyvūnai, jaunikliai, labai seni gyvūnai augintiniai turi būti tikrinami dažniau.  **Pagrindiniai sergančio gyvūno požymiai:** apetito stoka, pastovus kasymasis, ektoparazitai ant kailio ir (ar) odos, navikai, vangumas, nuolatinis gulėjimas, kosėjimas, čiaudėjimas, galvos purtymas, kailio slinkimas, viduriavimas, vėmimas. |  |
| **4.** | Ar su gyvūnais augintiniais nėra elgiamasi žiauria, nėra sukeliamas skausmas, kančia, pavojus sveikatai? | Gyvūnų gerovės ir apsaugos įstatymas | 4 straipsnio 2 dalies 24 punktas | 4. Žiauriu elgesiu su gyvūnais, jų kankinimu laikomi šie veiksmai:  1) sąmoningas gyvūnų padarymas bešeimininkiais ar bepriežiūriais;  2) veterinarinės pagalbos nesuteikimas, kai gyvūnams tokia pagalba būtina;  3) gyvūnų gąsdinimas, sužeidimas ar nužudymas, išskyrus teisės aktuose numatytus atvejus;  4) gyvūnų naudojimas taikiniams;  5) gyvūnų kovų ar kovų su gyvūnais organizavimas, gyvūnų treniravimas kovoms;  6) zoofiliniai veiksmai su gyvūnais;  *7) gyvūnų skerdimas jų neapsvaiginus, išskyrus teisės aktuose numatytus atvejus*;  8) gyvūnų operavimas jų nenuskausminus, išskyrus teisės aktuose numatytus atvejus;  9) veterinarinės procedūros, siekiant pakeisti gyvūnų išvaizdą ar gyvūnų fiziologines funkcijas (ausų, barzdelių, skiauterių, snapų, uodegų trumpinimas, balso stygų, ragų, nagų, sparnų, kanopų ir ilčių pažeidimas ar pašalinimas, plunksnų išpešimas ar pašalinimas kitu būdu ir kt.), pažeidžiant gyvūnų kūno dalių, minkštųjų audinių ar kaulų struktūrą, išskyrus gyvūnų kastravimą ir kitus teisės aktuose numatytus atvejus arba veterinarines procedūras, atliekamas veterinarijos gydytojo sprendimu dėl gyvūno sveikatos;  10) gyvūnų galimybes stimuliuojančių medžiagų, didinančių gyvūnų produktyvumą, darbingumą, sportinius rezultatus, naudojimas, išskyrus teisės aktuose leidžiamų medžiagų naudojimą ar kitus teisės aktuose numatytus atvejus;  11) gyvūnų sveikatai žalingų ar erzinančių cheminių medžiagų bei kitų priemonių ir įrenginių, sukeliančių gyvūnams baimę, stresą, kančias ar žalingas pasekmes jų sveikatai ir gerovei, naudojimas;  12) gyvūnų mokymas ir dresavimas, sukeliant jiems skausmą ir baimę, naudojant dirbtinai žalojančias ar skausmą, kančią sukeliančias priemones;  13) gyvūnų agresijos kitų gyvūnų ar žmonių atžvilgiu skatinimas dresuojant gyvūnus, išskyrus tarnybiniais tikslais naudojamų gyvūnų dresavimą;  14) gyvūnų veisimas, sukeliantis žalingas pasekmes gyvūnų sveikatai ir gerovei;  15) gyvūnų laikymas jų rūšies, amžiaus, fiziologijos ir elgsenos neatitinkančiomis teisės aktuose nustatytomis sąlygomis;  16) netinkamų, žalingų gyvūnų laikymo, priežiūros ar darbo įrenginių taikymas gyvūnams;  17) nepakankamas gyvūnų šėrimas ar girdymas;  18) poilsio laiko gyvūnams nesuteikimas, atsižvelgiant į jų fiziologinius poreikius;  19) gyvų gyvūnų naudojimas kitiems gyvūnams šerti, išskyrus atvejus, kai šiuos gyvūnus būtina šerti gyvūnais pagal gyvūnų biologiją ir jų neįmanoma šerti kitaip (visais atvejais gyvūnų augintinių naudojimas gyvūnams šerti draudžiamas);  20) gyvūnų vežimas, pažeidžiant gyvūnų gerovę vežimo metu reglamentuojančių teisės aktų reikalavimus;  21) gyvūnų naudojimas reklamai, filmavimui, fotografavimui, parodose ir kituose renginiuose, jeigu dėl to gyvūnams sukeliamas skausmas, baimė, kančia, gyvūnai verčiami pranokti jų įgimtus gebėjimus ar yra luošinami;  *22) laukinių gyvūnų, kurie buvo prižiūrimi žmogaus, paleidimas į laisvę, jeigu šie gyvūnai nebuvo tinkamai paruošti gyventi natūralioje aplinkoje;*  23) gyvūno savininko ar laikytojo sutikimas atlikti šios dalies 1–22 punktuose nurodytus veiksmus ar sąlygų atlikti tokius veiksmus sudarymas;  24) kiti veiksmai, sukeliantys gyvūnų žūtį, skausmą, kančią, pavojų gyvūnų sveikatai ar gyvybei, išskyrus teisės aktuose nustatytus atvejus. |  |
| **GYVŪNŲ AUGINTINIŲ LAIKYMO SĄLYGOS** | | | | |  |
| **5.** | Ar gyvūnų augintinių laikymo sąlygos atitinka jų fiziologinius ir etologinius poreikius, atsižvelgiant į amžių, lytį, sveikatos būklę? | Gyvūnų gerovės ir apsaugos įstatymas | 6. straipsnis | 6. Kiekvienas gyvūnas augintinis privalo būti laikomas ir prižiūrimas gyvūno rūšį, amžių, fiziologiją ir elgseną atitinkančiomis sąlygomis, pagal gyvūnų laikymą reglamentuojančių teisės aktų reikalavimus, užtikrinant, kad nebūtų varžoma gyvūno judėjimo laisvė ir gyvūnui nebūtų keliamas nepatogumo jausmas, skausmas ar kančia.  **Rekomendacija.**   1. Laikymo vietoje negali būti aštrių briaunų, atsikišusių aštrių kraštų, ar kitų pavojų keliančių daiktų, (pvz., aštrių metalinių skardų, gyvūnui prieinamų cheminių medžiagų ar palaidų kabelių, kurie galėtų sukelti pavojų gyvūno gyvybei). 2. Šulinių dangčiai turi būti saugūs, kad gyvūnas negalėtų įkristi ar susižeisti pėdų, nagų. Taip pat neturėtų būti galimybės gyvūnams prieiti prie tvenkinių, baseinų ar kitų vandens telkinių, kuomet neprižiūrint šeimininkui, augintiniui galėtų kilti pavojus. 3. Tvora, kuria aptverta teritorija, kurioje laikomas gyvūnas augintinis, turi būti patvari, nejudanti, užtikrinant, kad augintinis negalėtų jos pragraužti ir pabėgti iš teritorijos. 4. Gyvūnų laikymo patalpose durys ir langai turi būti saugūs, patvaraus stiklo, kad gyvūnai, laikomi patalpoje, negalėtų jų išdaužti, išstumti, taip sukeldami pavojų sau ir aplinkiniams. 5. Laikant gyvūnus patalpoje, esant nepalankioms oro salygoms, gyvūno laikytojas turi periodiškai tikrinti, ar jis nėra perkaitęs, ar peršalęs. Taip pat turi būti užtikrinta ventiliacijos sistema, siekiant išvengti drėgmės kaupimosi patalpoje, šuns perkaitimo ar peršalimo. 6. Gyvūnams, laikomiems lauke, prieinamoje vietoje turi būti įrengtos būdos ar kitos vietos (slėptuvės), kuriose jie galėtų pasislėpti nuo nepalankių oro sąlygų. Būdos ar kitos slėptuvės dydis turi būti toks, kad gyvūnas galėtų laisvai sėdėti, gulėti, pasirąžyti, atsistoti, apsisukti, nesiliečiant prie kitų paviršių. 7. Jei šuo rišamas virve ar grandine, antkaklis turi būti platus ir nežalojantis šuns kaklo. Virvė turi būti tokia, kad nesusisuktų. Virvė ir antkaklis turi būti periodiškai apžiūrimi atsakingo asmens. 8. Būdos, ar kitos vietos (slėptuvės) ,turi būti pakeltos nuo žemės paviršiaus ar kito pagrindo, siekiant užtikrinti šunų poilsio vietų apsaugą nuo vandens, esant nepalankioms oro sąlygoms angas reikia uždengti, kad į jas nepatektų krituliai. 9. Laikant gyvūnus patalpoje, jie neturi būti nuolat laikomi tamsoje arba dirbtinėje šviesoje be poilsio pertraukų. Jei gyvūnų laikymo vietoje gyvūnų fiziologiniams ir etologiniams poreikiams tenkinti nepakanka esamos natūralios šviesos, turi būti įrengiamas dirbtinis apšvietimas. 10. Gyvūnų laikymo vietos, ypač aptvarų, voljerų, įrengimui naudojamos medžiagos, gyvūnų laikymui ir priežiūrai naudojama įranga, prie kurių jie gali prisiliesti, neturi būti kenksmingos ir turi būti įrengtos taip, kad jas būtų galima lengvai valyti ir dezinfekuoti. Voljeras, narvas ar kitas įrenginys, kuriuose laikomi gyvūnai, turi būti tokio aukščio ir įrengti taip, kad juose laikomi gyvūnai negalėtų iš jų iššokti ar kitu būdu pabėgti. 11. Patalpoje laikomiems šunims, turi būti užtikrinta, kad būtų įrengta vieta pritaikyta tuštintis, arba šuo, mažiausiai 2 kartus per dieną, būtų išvedamas pasivaikščioti į lauką. 12. Ekskrementai gyvūno laikymo vietoje turi būti šalinami reguliariai. 13. Gyvūnų augintinių poilsio vietos, guoliai turi būti švarūs, sausi. 14. Gyvūnai augintiniai visada turi būti laikomi jų rūšiai ir būklei (įskaitant sveikatos būklę ir amžių) tinkančioje aplinkoje. Parenkant gyvūnus laikyti grupėmis, turi būti atsižvelgiama į jų tarpusavio konkurencijos galimybę. Gyvūnai, kuriems reikia skirtingų aplinkos sąlygų, neturi būti laikomi kartu. |  |
| **6.** | Ar gyvūnai augintiniai nekelia grėsmės žmonių, kitų gyvūnų gyvybėms, sveikatai ar turtui? | Lietuvos Respublikos gyvūnų gerovės ir apsaugos įstatymas | 20 straipsnio 2 dalies 3 punktas, | 20. Gyvūnų laikytojai privalo:  3) užtikrinti, kad jų laikomi gyvūnai nekeltų grėsmės žmonių, kitų gyvūnų gyvybei, sveikatai ar turtui.  **Rekomendacija.**  Jei šunys laikomi nepririšti, turi būti užtikrinama, kad jie iš žemės valdos neišeis (pvz., žemės valdoje, aptvertoje tvora su įrengtais vartais). Tokiu atveju matomoje vietoje (pvz., prie vartų) turi būti įspėjamasis ženklas su ar be užrašo, pvz., „Atsargiai, šuo!“. Prie žemės valdos įėjimo rekomenduojama įrengti priemonę (pvz., skambutį) žemės valdoje esantiems asmenims pakviesti. |  |
| **7.** | Ar nepakitusi gyvūnų augintinių elgsena, ar jiems nepasireiškia baimės, streso požymiai ? | Gyvūnų gerovės ir apsaugos įstatymas | 4 straipsnio 2 dalies 3 punktas, | 4. Žiauriu elgesiu su gyvūnais, jų kankinimu laikomi šie veiksmai:  3) gyvūnų gąsdinimas, sužeidimas ar nužudymas, išskyrus teisės aktuose numatytus atvejus;  **Rekomenduojama tikrinti:**   1. Ar gyvūno augintinio laikymo vietoje nėra pernelyg didelio triukšmo, galinčio sukelti jam baimę, stresą; Ar gyvūnas nesielgia neadekvačiai, nestovi susigūžęs, išsigandęs; 2. Kaip gyvūnas reaguoja į laikytoją; Ar laikytojas turi pakankamai žinių apie augintinio priežiūrą?   Su gyvūnais augintiniais visada turi būti elgiamasi tinkamai, atsižvelgiant į kiekvieno individualius poreikius. Gyvūnų negalima bausti keliant jiems stresą ar atvirkštinę agresiją. |  |
| **8.** | Ar nėra nugaišusių gyvūnų augintinių? Jeigu yra, kaip tvarkomos gyvūnų gaišenos? | Gyvūnų gerovės ir apsaugos įstatymas | 5 straipsnio 2 dalis | 2. Nugaišinti gyvūnus gali tik veterinarijos gydytojas, turintis veterinarijos praktikos licenciją, ar jo pavedimu – veterinarijos felčeris. |  |
|  |  | Gyvūnų gerovės ir apsaugos įstatymas | 5 straipsnio 3 dalis | 3. Esant šio straipsnio 1 dalies 7, 8 punktuose nurodytoms aplinkybėms, kai veterinarijos gydytojo pagalba nėra galima, arba kitais įstatymuose numatytais ypatingais atvejais, gyvūnus gali nužudyti kitas asmuo. |  |
|  |  | Gyvūnų gerovės ir apsaugos įstatymas | 5 straipsnio 4dalis | 4. Šiame straipsnyje ir kituose teisės aktuose numatytais atvejais gyvūnas nužudomas taip, kad kuo mažiau fiziškai ir psichiškai kentėtų. Pasirenkamas toks gyvūno nužudymo būdas, kuris:  1) sukeltų greitą gyvūno sąmonės netekimą ir mirtį;  2) pradedamas stipriu bendros nejautros sukėlimu ir baigiamas procedūra, sukeliančia galutinę ir tikrą mirtį. |  |
|  |  | Gyvūnų gerovės ir apsaugos įstatymas | 5 straipsnio 5 dalis | 5. Prieš pašalinant gaišeną **privaloma** įsitikinti, kad gyvūnas yra nugaišęs. |  |
|  |  | Gyvūnų augintinių gaišenų tvarkymo veterinarijos reikalavimai, patvirtinti Valstybinės maisto ir veterinarijos tarnybos direktoriaus 2005 m. rugpjūčio 11 d. Nr. B1-459 „ Dėl gyvūnų augintinių gaišenų tvarkymo veterinarijos reikalavimų patvirtinimo”(toliau – reikalavimai) | 3.1 papunktis | 3. Gyvūnų augintinių gaišenos turi būti (pasirinktinai):  3.1. Perdirbtos patvirtintoje 1 kategorijos šalutinių gyvūninių produktų (toliau – ŠGP) perdirbimo įmonėje, o gauti ŠGP sudeginti patvirtintoje ŠGP deginimo įmonėje, vadovaujantis Tarybos reglamento (EB) Nr. 1774/2002 reikalavimais, arba bendrojo deginimo įmonėje; |  |
|  |  | Reikalavimai | 3.2 papunktis | 3. Gyvūnų augintinių gaišenos turi būti (pasirinktinai):  3.2. Užkastos gyvūno augintinio laikytojo privačioje valdoje arba įgaliotos institucijos nustatyta tvarka įteisintoje teritorijoje; |  |
|  |  | Reikalavimai | 3.3 papunktis | 3. Gyvūnų augintinių gaišenos turi būti (pasirinktinai):  3.3. Sudegintos patvirtintoje ŠGP deginimo įmonėje, vadovaujantis Tarybos reglamento (EB) Nr. 1774/2002 reikalavimais, arba bendrojo deginimo įmonėje; |  |
|  |  | Reikalavimai | 3.4 papunktis | 3. Gyvūnų augintinių gaišenos turi būti (pasirinktinai):  3.4. Sudegintos patvirtintame gyvūnų augintinių gaišenų krematoriume ir toliau tvarkomos pagal 7 punkto reikalavimus. |  |
|  |  | Reikalavimai | 4 punktas | 4. Pasiutlige užsikrėtusių gyvūnų augintinių gaišenos turi būti tvarkomos, kaip nurodyta 3.2 ir 3.3 punktuose. |  |
|  |  | Reikalavimai | 6 punktas | 6. Užkasti gaišenas galima individualiose arba grupinėse duobėse. Duobė turi būti tokio gylio, kad žemės sluoksnis, užpiltas ant gaišenos (-ų), būtų ne mažesnis kaip 1 metras. |  |
|  |  | Reikalavimai | 7 punktas | 7. Pelenai gali būti išbarstyti įgaliotos institucijos nustatyta tvarka įteisintoje teritorijoje, saugomi urnose, užkasami gyvūno augintinio laikytojo privačioje valdoje arba įgaliotos institucijos nustatyta tvarka įteisintoje teritorijoje. Pelenai turi būti užkasami ne mažiau kaip 0,5 metro gylyje. |  |
|  |  | Reikalavimai | 8 punktas | 8. Kasant gaišeną gyvūno augintinio laikytojo privačioje valdoje, turi būti parenkama atokesnė vieta nuo pastatų, vandens telkinių ir ten, kur nėra paviršinių gruntinių vandenų. |  |
| **GYVŪNŲ AUGINTINIŲ ŠĖRIMAS, GIRDYMAS** | | | | |  |
| **9.** | Ar gyvūnai augintiniai yra šeriami visaverčiu, neužterštu fiziologinius poreikius atitinkančiu pašaru ir ar gyvūnai gali prieiti prie švaraus, neužteršto geriamojo vandens? | Gyvūnų gerovės ir apsaugos įstatymas | 4 straipsnio 2 dalies 17 punktas | Žiauriu elgesiu su gyvūnais, jų kankinimu laikomi šie veiksmai:  17) nepakankamas gyvūnų šėrimas ar girdymas  **Rekomendacija.**  **Rekomenduojama įvertinti:**   1. Gyvūno augintinio įmitimą   Šuns eksterjeras vertinamas nuo 1 iki 5 balų:  *1 balas*- išsekęs organizmas. Šonkauliai, juosmens slanksteliai, dubens kaulai ir kiti kūno išsikišimai matomi iš toli, nėra kūno riebalų, akivaizdus raumenų masės trūkumas.  *2 balai*- liesas. Lengvai apčiuopiami šonkauliai ir gali būti matomi be neapčiuopiamų riebalų, matomos juosmens slankstelių viršūnės, mažiau matomi dubens kaulai, akivaizdžiai matomas juosmuo ir pilvo linkis.  *3 balai*- vidutinio svorio. Šonkauliai apčiuopiami be riebalinės dangos pertekliaus, žiūrint iš šono, pilvo sritis pakilusi.  *4 balai*- apkūnus. Šonkauliai apčiuopiami sunkiai, pastebimos riebalų sankaupos virš stuburo ir uodegos pagrindo, pilvo įlinkio gali nebūti.  *5 balai*- nutukimas. Didelės riebalų sankaupos ant krūtinės, nugaros ir uodegos pagrindo, taip pat ant kaklo ir galūnių, nesimato juosmens ir pilvo įlinkio, pilvas išsipūtęs.   1. Ar gyvūnai šeriami jų poreikius atitinkančiais pašarais; Kiek kartų dienoje šeriami; Ar laikytojas turi pakankamai pašaro atsargų;   Pašaro kiekis, sudėtis, forma ir jo pateikimas turi atitikti gyvūnų augintinių mitybos ir elgesio poreikius.  Gyvūnai turi gauti pašaro jų fiziologinius poreikius atitinkančiais laiko tarpais (rekomenduojama mažiausiai 1-2 kartus per dieną, atsižvelgiant į gyvūno amžių, sveikatos būklę).  Gyvūnų laikymo vietoje turi būti pakankamas kiekis gyvūnų šėrimo ir girdymo įrangos, kad vienu metu be konkurencijos galėtų maitintis ir atsigerti visi gyvūnai. Gyvūno laikytojas turi turėti pašaro atsargų.   1. Ar gyvūnams prieinamoje vietoje nuolat yra švaraus geriamojo vandens; Ar gyvūnai yra reguliariai girdomi, jei to reikia;   Gyvūnų laikymo vietoje visada turi būti geriamojo vandens. Geriamasis vanduo turi būti neužterštas, neužšalęs. Girdymo įranga turi būti tokia, kurios gyvūnas negalėtų apversti. |  |
| **GYVŪNŲ AUGINTINIŲ VEISIMO REIKALAVIMAI** | | | | |  |
| **10.** | Ar gyvūnai augintiniai veisiami nesukeliant žalingų pasėkmių jų sveikatai ir gerovei? | Gyvūnų gerovės ir apsaugos įstatymas | 4 straipsnio 14 punktas | 4. Žiaurus elgesys su gyvūnais ir jų kankinimas:  14) gyvūnų veisimas, sukeliantis žalingas pasekmes gyvūnų sveikatai ir gerovei; |  |
|  |  | Gyvūnų gerovės ir apsaugos įstatymas | 10 straipsnio 1 punktas | 1. Gyvūnų augintinių veisimas turi būti tikslinis, planuojamas ir neatsitiktinis.  **Rekomendacija.**  Nekastruoti patinai turi būti atskirti nuo rujojančių patelių. |  |
|  |  | Gyvūnų gerovės ir apsaugos įstatymas | 10 straipsnio 3 punktas | 3. Gyvūnų augintinių savininkai, išskyrus asmenis, užsiimančius versliniu gyvūnų augintinių veisimu, privalo užtikrinti, kad jų laikomi gyvūnai augintiniai nesidaugintų, išskyrus atvejus, kai jie užtikrina gyvūnų augintinių jauniklių perdavimą naujiems savininkams (neįskaitant jų perdavimo gyvūnų globėjui) arba rūpinasi jais patys.  **Rekomendacija.**  Rekomenduojama kastruoti arba sterilizuoti gyvūnus augintinius, siekiant išvengti nepageidaujamo jų dauginimosi, taip pat ir dėl to, kad rujodami neveisiami gyvūnai patiria pastovų stresą, didėja onkologinių susirgimų rizika. |  |
|  |  | Gyvūnų gerovės ir apsaugos įstatymas | 10 straipsnio 5 punktas | 5. Draudžiama veisti genetiškai nevisaverčius gyvūnus augintinius su akivaizdžiai matomomis genetinėmis ligomis, apsigimimais ar patologijomis. |  |
|  |  | Gyvūnų gerovės ir apsaugos įstatymas | 10 straipsnio 6 punktas | Draudžiama kryžminti skirtingų laukinių rūšių gyvūnus, taip pat laukinių ir gyvūnų augintinių rūšių gyvūnus, išskyrus pagal patvirtintas programas atliekamus mokslinius eksperimentus. |  |